**Тэма ўрока: Змяненне асабовых займеннікаў па склонах**

**Клас: 4**

**Урок: беларуская мова**

Задачы ўрока:

Навучальныя:

- фарміраваць уменне вызначаць склоны асабовых займеннікаў у кантэксце (з апорай на інтэлект-карту) і правільна пісаць займеннікі з прыназоўнікамі;

- замацоўваць уменне правільна ўжываць у маўленні асабовыя займеннікі ва ўскосных склонах;

- выпрацоўваць уменні захоўваць граматычныя нормы пры спалучэнні прыметнікаў з назоўнікамі, якія адрозніваюцца родам у рускай і беларускай мовах;

- удасканальваць уменні ўзнаўляць прыказкі і прымаўкі з апорай на дзеясловы-антонімы;

Развіццёвыя:

- стварыць умовы для развіцця ўвагі, кемлівасці, лагічнага мыслення, моўнай культуры і творчасці вучняў.

Выхаваўчыя:

- пры засваенні граматычных асаблівасцей займеннікаў спрыяць выхаванню культуры камунікатыўных зносін падчас працы ў парах, групах.

- спрыяць выхаванню ўважлівага стаўленне да слова.

Абсталяванне: мультымедыйная прэзентацыя, магнітафон, дыскі з музыкай, карткі з тэкстам заданняў для вучняў, інтэлект- карты, “карткі настрою”, рознакаляравыя лісткі.

**Ход урока**

**1.Арганізацыйна матывацыйны этап.**

Добрым людзям – добры дзень!

Рэфлексія

- Які ў вас настрой? Ці былі цяжкасці пры выкананні дамашняга задання? (На дошцы воблакі – “Радасць”, “Сум”, “Задаволенасць”, “Задумлівасць”. Настаўнік называе надпіс - вучні ўстаюць адпаведна настрою).

(Музыка) Сябры, я вельмі рада

 Прыходзіць ў ветлівы наш клас.

 Вы для мяне – узнагарода,

 Заўсёды люба бачыць вас!

 Вядома, кожны ў класе геній,

 Але і праца трэба нам,

 Каб веды былі, каб натхненне

 Не пакідала гэты храм!

**2. Актуалізацыя апорных ведаў.**

• Паведамленне тэмы і мэты ўрока, матывацыя.

- Прачытайце, як гучыць тэма сенняшняга ўрока. Ці знайшлі вы знаёмыя паняцці? (асабовыя займеннікі, склоны)

- Як вы думаеце, якая мэта нашага ўрока? (адказы).

-Правільна. Сёння мы будзем вызначаць склоны займеннікаў. Успомнім, як правільна пісаць прыназоўнікі з займеннікамі. А яшчэ ўспомнім асаблівасці перакладу некаторых назоўнікаў з рускай мовы на беларускую, будзем па дзеясловах – антонімах узнаўляць прыказкі і прымаўкі.

-Зараз адкрыйце сшыткі, запішыце дату, класная работа.

Хвілінка чыстапісання: літара С

(дабавіць “йотавыя” галосныя- Сі Се Сё Сю Ся)

Сябар -

Сяброўка -

Сябры -

- Падбярыце да гэтых назоўнікаў адпаведныя займеннікі

(сябар (я, ты, ён), сяброўка (яна), сябры (мы, вы, яны)

- Які займеннік нельга падставіць да назоўнікаў? Чаму?

(Яно – указвае на прадмет, асобу ніякага роду)

Сказ: Кузьма і Іван пайшлі ў школьную бібліятэку.(Разбор па членах сказа, карыстаючыся інтэлект-картай)

• Праверка дамашняга задання - узаемаправерка (с. 45 пр.75 – уставіць займеннікі ў Р.с, Д.с. або В.с.)

- Як адрозніць займеннік стаіць у Р.с. ці В.с.?

Пастаўце на палях (пасля узаемаправеркі):

+- няма памылак

! -памылкі былі, але вы іх выправілі

--- -не справіліся з заданнем

• Узаемаапытанне (“Гульня ў экспертаў”)

- Вам даецца магчымасць задаць мне пытанні па тэме “Займеннік”, не карыстаючыся “інтэлект-картамі” (вучні задаюць пытанні).

- А зараз наступнае заданне, трэба выправіць памылкі (індывідуальна) (Жоўтыя карткі), зараз можна глядзець у інтэлект-карту.

• Знайдзіце памылкі

 Займеннік – гэта член сказа, які называе асобу ці прадмет.

 Займеннік не змяняецца па склонах і па ліках.

 У займеннікаў 3 асобы адзіночнага ліку можна вызначыць род.

 У Р.с. займеннік “ТЫ” мае форму “ТАБЕ”, а ў М.с. – “Аб ЦЯБЕ”

Правільныя адказы:

Займеннік – гэта самастойная і галоўная часціна мовы, якая ўказвае на асобу ці прадмет.

 Займеннік змяняецца па склонах і па ліках.

 У займеннікаў 3 асобы адзіночнага ліку можна вызначыць род.

 У Р.с. займеннік “ТЫ” мае форму “ЦЯБЕ”, а ў М.с. – “Аб ТАБЕ”)

Ацаніце сваю работу адпаведнымі знакамі (+ ! -)

3**.Работа па тэме ўрока.**

• Стылістычны эксперымент

- Скажыце з якой мэтай ужываюцца займеннікі ў мове?

- Тады уважліва паглядзіце і знайдзіце маўленчую памылку.

 Усіх нас гадуюць матчыны казкі,

 Казкі вучаць родную мову любіць.

(Замест слова казкі трэба ўжыць займеннік 3ас. мн.л.- яны)

1.А ці можна слова “казкі” замяніць словам “песні”? Чаму? А якімі яшчэ словамі можна замяніць? (байкі, легенды). А можна замяніць словам “рукі”? Чаму? А чаму нас вучаць матчыны рукі?

- Паслухайце пачатак гісторыі пра брата і сястру( Пр. 59). Гэта казка? Чаму?

- А зараз прачытайце працяг гэтай гісторыі Пр.78. А што скажыце зараз? (Казка). Чаму?

**4. Засваенне новых ведаў.**

- Карыстаючыся інтэлект-картай, вам трэба выпісаць словазлучэнні з асабовымі займеннікамі і вызначым склоны.

(Страшна ім (Д.с.), непадалёку ад іх (Р.с.), наставіла яно (Н.с), што з вамі (Т.с), нас з’есці (В.с), уцякалі ад яго (Р.с), гналіся за мной (Т.с.). ногі мае (Р.с).

- Зараз на сталах знайдзіце зялёныя карткі, выканайце заданне:

Запішыце патрэбныя па сэнсе займеннікі, вызначце іх склон.

- Прывёз для (ён)\_\_\_\_\_\_\_\_\_\_\_\_\_\_ (\_\_\_.с.)

- Захацеў чытаць са (я) \_\_\_\_\_\_\_\_\_\_\_\_\_ (\_\_\_.с.)

- Слухай (я) \_\_\_\_\_\_\_\_\_\_\_\_\_ (\_\_\_.с.)

- Разважаў аб (ты) \_\_\_\_\_\_\_\_\_\_\_\_\_ (\_\_\_.с.)

Ацаніце сваю работу адпаведнымі знакамі (+ ! -)

**Фізкультхвілінка (Ішоў мядзведзь каля броду…)**

**Работа па развіццю мовы**

А) Асцерагайцеся памылкі!

 **(Заданне надрукавана на ружовых лістках - у парах)**

Гусь (белы, белая), таполя (высокі, высокая),сабака (чорны, чорная), яблык (маленькі, маленькая), шынель (новы, новая), боль (моцны, моцная), печ (вялікі, вялікая)

(Адказ : Гусь белая, таполя высокая,сабака чорны, яблык маленькі, шынель новы, боль моцны, печ вялікая)

- Давайце падбяром да прыметнікаў антонімы.

- Можа вы ўбачылі слова- амоном? (печ (назоўнік)- печ(дзеяслоў) хлеб)

Б) Работа ў групах. (Музыка)

(Заданне надрукавана на блакітных лістках)

Прыгадайце прыказкі і прымаўкі, абмеркаваўшы адказы:

Пагонішся – не зловіш

Пасееш- пажнеш

Адмерай – адрэж

Адказ:

За двума зайцамі пагонішся – ні водного не зловіш.

Што пасееш – тое і пажнеш.

Сем раз адмерай – адзін раз адрэж.

**5.Паведамленне пра дамашняе заданне**

Дамашняе заданне с.47, пр 80. Хто такі Леў Сапега? Што вы пра яго ведаеце? (Пракаменціраваць выкананне практыкавання.)

- Пры выкананні задання дома можна карыстацца інтэлект- картай.

**6. Падвядзенне вынікаў. Рэфлексія**

- Хачу вам паведаміць: мэту ўрока мы выканалі.

- Якія веды замацавалі?

-Якая інфармацыя на ўроку вас здзівіла, зацікавіла?

- Што вам дапамагала добра працаваць, добра засвоіць веды, не памыляцца пры адказах? (інтэлект-карты)

-Як падабаецца вам працаваць: у групах, парах ці паасобку?

Вазьміце жоўтыя лісткі і прымацуйце да воблакаў. Як змяніўся ваш настрой за ўрок?

- Дзякуй за добрую працу! (ацэньванне працы вучняў.)